Ұйымдастырылған оқу қызметінің технологиялық картасы

Білім саласының мазмұны: Таным, Қатынас, Шығармашылық

Ұйымдастырылған оқу қызметінің түрі: Жаратылыстану, Сөйлеуді дамыту, Сурет салу

Тақырыбы: «Құстар қайда қыстайды?»

Мақсаты: Қыстап қалатын құстар туралы түсініктерін кеңейту, құстардың сыртқы бейнелері бойынша ажыратуды үйрету. Балаларға құстар туралы тақпақтар айтқызып, әртүрлі сұрақтарға жауап беру арқылы сөздік қорын, ой-өрістерін дамыту. Құстарға қамқорлық жасауға тәрбиелеу.

Көрнекілігі: АКТ, құстардың суреттері, пазлдар, суреттер, кеспе әріптер

Блингвалды компоненті: Құс – птица – bird

Қарға – ворона – crow

Тоқылдақ – дятел – woodpecker

Сауысқан – сорока – magpie

Торғай – воробей – sparrow

Көгершін – голубь – dove

Күтілетін нәтиже: Қыстап қалатын құстардың қысқы тірщілігі туралы біледі және оларға қамқорлық жасай алады. Құстар туралы тақпақтар, тыйым сөздер жатқа айта біледі.

|  |  |  |
| --- | --- | --- |
| Іс-әрекет кезеңдері | Тәрбиешінің іс-әрекеті | Балалардың іс-әреркеті |
|  | **І. Психологиялық жағымды ахуал қалыптастыру.**  «Жылулық шеңбері»:  Өтті қызық көп күндер,  Алты жасқа жеттіңдер.  Өсті ақыл, ойларың  Өсті міне, бойларың  Иіліп сәлем береміз,  Әдепті боп өсеміз.  Здраствуй, солнце золотое,  Здраствуй, небо голубое!  Здраствуйте, мои друзья,  Очень рад вас видеть, Я!  Good Morning  Good Morning  Good Morning to you  Good Morning.Mr.Rooster  Cock – o – doodlec-doo.  **ІІ. Ой-қозғау.**  -Балалар қазір жылдың қай мезгілі?  -Қыста ауа райы қандай болады?  Ал балалар, ойнайық,  ойнайық та ойлайық.  Қандай жұмбақ болса да,  шешпей оны қоймайық.  «Ойлан тап» ойыны.  Ағашта жабысып тұрады,  Тұмсығын аямай ұрады. (Тоқылдақ)  Бір-ақ уыс көлемім,  Шыбын-шіркей көлемім  Бау-бақшаны қорғаймын.  Менің атым кім? (Торғай)  Құйрығы ұзын,  Өзі бұтақтан-бұтаққа ауысқан  Бұл қандай құс?(Сауысқан)  Қара түсті қарқылдақ,  Ұшып-қонып жалпылдап.  Қоқыстарды шоқиды  Жем іздейді там-тұмдап.(Қарға)  Бейбітшілік құсы деп,  Атайды оны барша жұрт. (Көгершін)  -Құстар үнін тыңдату.  Видео көрсету.  -Сонымен балалар біз бүгінгі оқу қызметінде немен таныс боламыз?  Блингвальді компоненттерін айту.  (айтылым, тыңдалым, оқылым)  Құс – птица – bird  Қарға – ворона – crow  Тоқылдақ – дятел – woodpecker  Сауысқан – сорока – magpie  Торғай – воробей – sparrow  Көгершін – голубь – dove  -Ой шақыру.  Құстар болмаса не болады деп ойлайсыңдар?  Ал ондай болмас үшін біз не істеуіміз керек? | -Жылулық шеңберін 3 тілде орындайды.  -Балалар өз ойларын айтады.  -Жұмбақтардың шешулерін табады.  -Қай құстың үні екенін айтады.  -Видео көреді.  -Қыстап қалатын құстармен деп айтады.  -Блингвальді компонентін айтып үйренеді.  -Өз ойларын айтады. |
|  | **ІІІ.Негізгі бөлім.**  -Жұмбақ.  Талдың басында  Жемі бар қасында  Там тұр саялы,  Достарға аялы. (Ұя)  -Жемсауытпен таныстыру.  -Суретке қарай отырып құстар туралы әңгімелеу.  -Әліппе-дәптермен жұмыс.  Сергіту сәті:  Ал, балалар, тұрайық,  Қарға болып ұшайық.  Сауысқан болып секіріп,  Тоқылдақ болып шоқиық.  Торғай болып қонайық,  Қане, қанат жазайық  Қарлығаш болып ұшайық,  Ұшып, ұшып алайық,  Орнымызға қонайық.  Топқа бөлу.  Кесілген суреттерді алу арқылы 3 топқа бөлемін.  1-топ: «Қарға»  2-топ: «Сауысқан»  3-топ: «Торғай»  Топтық жұмыс.  1-топ: қарғаның суретін салады.  2-топ: берілген суреттерден пазл құрастырады.  3-топ: ермексаздан торғай жасайды.  Бағалау. Топтар бір-бірін бағалайды. (смайлик арқылы)  Дид/қ ойын: «Ұшты-ұшты...»  Тіл ұстарту жаттығуы:  Ыс-ыс-ыс келіп қалды қыс,  Ұс-ұс-ұс құстар бізбен дос.  Ос-ос-ос ұшып кетті құс.  Дид/қ ойын: «Қай құс ұшып кетті?»  Шарты: тақтаға құстардың суреті ілінеді. Суреттерді балалар мұқият қарап алып, артығын табады. Осыдан кейін балалар көздерін жұмады. Осы кезде педагог 2-3 суретті алып қояды. Балалар көздерін ашып қай құстың ұшып кеткенін табуы керек.  -Балалар, құстар туралы қандай тыйым сөздерді білеміз?  -Тақтамен жұмыс.  (қарға, торғай) сөздеріне дыбыстық талдау жасату.  Дид/қ ойын: «Кім көп біледі?»  Сұрақтар:  Туда бейнеленген құс?  Бейбітшілік құсы?  Адамның досы саналатын құс?  Ең үлкен құс?  Ең кішкентай құс?  Үшбұрыш болып ұшатын құс?  Жемтіктермен қоректенетін құс?  Балықтармен қоректенетін құс?  Сөйлейтін құс?  Орман емшісі аталатын құс?  Дид/қ ойын: «Кім тапқыр?»  Математикалық жұмбақтар:  1. Талдан ұшты көп торғай, Емес бірақ көп торғай. Алдында оның бастаушы, Артында оның қостаушы. Және тағы қарасақ, Қайта оны санасақ, Соңында біреу қап келді, Алдында төртеу, топ келді, Үшеуі қатар жарысқан, Түзіліп үшеу қалыспан. Ойың жүйрік болса егер, Торғай нешеу, есепкер (5 торғай)  2. Талдан ұшты 5 қарға, Қайтып қонды 2 қарға Қонбады оның нешеуі, Қане кім тез шешеді? (3 қарға)  3. Аулада 6 көгершін, Ағашта 2 көгершін, 1 көгершін тығылды 1 көгершін жығылды, Барлығы болды неше?(10 көгершін )  Дид/қ ойын: «Ұйқасын тап...»  Қонып алып жарға,  Қарқылдайды ... (қарға)  Тұмсығымен шымшып,  Құрт тереді ... (шымшық)  Орыннан орынға ауысқан,  Ұшқалақ қарала ... (сауысқан). | -Шешуін табады.  -Білетіндерін айтады.  -Әңгімелейді.  -Тапсырмаларды орындайды.  -Қимыл-қозғалыспен көрсетеді.  -3 топқа бөлінеді.  -Топтық жұмыстарды орындайды.  -Ойынды ойнайды.  -Тілдерін жаттықтырады.  -Ойын шартына сай ойнайды  -Білетіндерін айтады.  -Дыбыстық талдау жасайды.  -Шешуін табады.  -Ұйқасын табады. |
|  | **Қорыту.**  «Құстар» өлеңін оқимын, балалар қайталайды, үйден жаттап келеді  Құс ұясын бұзбаңдар!  Балапанын алмаңдар  Құстар біздің досымыз  Обалына қалмаңдар!  Дид/ ойын: «Құстарды қондыр»  Шарты: құстардың ішінен қыстап қалатын құстарды тауып ағашқа қондырады.  Ән. «Ақ көгершін» | -Қайталап айтады және үйден жаттап келеді.  -Ойын шартына сай ойнайды.  -Әнді хормен айтады. |
|  | **Рефлексия.**  «Қар ұлпалары» |  |
|  | **Мадақтау.**  «Жұлдызшалар» арқылы. |  |

